ไม่รออาญาฆ่า หมีขอ จําคุกตาต้า 3 ปี 7 เดือน
ล่าหมีขอ, ลงโทษ 7 จำเลยที่ให้การรับสารภาพ กะเหรี่ยงมือยิงถูกจำคุก 7 ปี 2 เดือน แต่ลดโทษเหลือ 3 ปี 7 เดือน ไม่รอลงอาญา พร้อมชดใช้ค่าเสียหายกว่า 5 แสนบาท จำเลยอีก 6 คนที่เหลือถูกลงโทษทั้งจำคุกและปรับลดหลั่นตามกระทงความผิด ลดโทษให้กึ่งหนึ่ง โทษจำคุกรอลง อาญาไว้ 2 ปี ส่วนอดีตปลัดอำเภอ กับพวกอีก 6 คน ถูกแยกฟ้องเป็นอีกคดีเพราะให้การปฏิเสธ ศาลนัดพร้อมปลายเดือน เม.ย.,คดีฉาว นายวัชรชัย สมีรักษ์ หรือปลัดแมน ปลัดฝ่ายป้องกันอำเภอด่านมะขามเตี้ย จ.กาญจนบุรี กับพวก ถูกเจ้าหน้าที่อุทยานแห่งชาติไทรโยค จ.กาญจนบุรี จับกุมในคดีล่าหมีขอ เหตุเกิดบริเวณป่าเขาพลู หมู่ 8 ต.วังกระแจะ อ.ไทรโยค เมื่อวันที่ 7 ต.ค.2561 พนักงานอัยการจังหวัดกาญจนบุรี ยื่นฟ้อง 1.น.ส.ศรีวิจิตร ดิษฐ์แช่ม 2.นายทัศดนัยขอกระโชก 3.นายฉัตรชัย เกาะลอย 4.นายจิรชัย ตันติวัฒนสิทธิ์ 5.ว่าที่ ร.ต.สุนทร มาเจริญรุ่งเรือง 6.นายสกานต์ แก่งหลวง 7.นายอนุสรณ์ เรือนงาม 8.นายประสาน เต็มธนัน 9.นางอรุณ แสงใส 10.นายถาวร เซี่ยงหลิว 11.นายวัชรชัย สมีรักษ์ หรือปลัดแมน 12.นายสมเกียรติ เพ็งนาเรนทร์ และ 13.นายตาต้า ชาวกะเหรี่ยง มือยิง จำเลยที่ 1-13 ตามลำดับ กล่าวหากระทำผิดรวม 17 ข้อหาต่างกันไปตามการกระทำของแต่ละคน จำเลยที่ 1 ที่ 2 ที่ 4 ที่ 8 ที่ 9 ที่ 12 และจำเลยที่ 13 ยอมรับสารภาพ ศาลสั่งแยกฟ้องจำเลยที่ให้การปฏิเสธทั้ง 6 คน เป็นคดีใหม่ ส่วนคดีที่จำเลยรับสารภาพและนัดฟังคำพิพากษาในวันนี้,ความคืบหน้าเมื่อเวลา 09.00 น. วันที่ 6 มี.ค. ที่ศาลจังหวัดกาญจนบุรี พนักงานอัยการจังหวัดกาญจนบุรี โจทก์และจำเลยทั้ง 7 ที่ให้การรับสารภาพคดีล่าหมีขอ รวมทั้งนายตาต้า จำเลยที่ 13 มือยิงหมีขอ ถูกเบิกตัวจากเรือนจำจังหวัดกาญจนบุรี มาศาลตามนัด ศาลพิจารณาพยานหลักฐานแล้วพิพากษาจำคุกนายตาต้า จำเลยที่ 13 เป็นเวลา 7 ปี 2 เดือน แต่จำเลยให้การรับสารภาพเป็นประโยชน์ต่อรูปคดีลดโทษเหลือจำคุก 3 ปี 7 เดือน ปรับ 2,000 บาท โทษจำคุกไม่รอลงอาญา และให้นายตาต้าชดใช้ค่าเสียหายเป็นเงิน 561,350 บาท แก่กรมอุทยานแห่งชาติ สัตว์ป่า และพันธุ์พืชด้วย,ส่วนจำเลยที่เหลืออีกให้การรับสารภาพเช่นกัน ศาลลดโทษให้กึ่งหนึ่ง ให้ลงโทษจำเลยที่ 1 จำคุก 3 เดือน 15 วัน ปรับ 3,000 บาท จำเลย ที่ 2 จำคุก 3 เดือน 15 วัน ปรับ 3,000 บาท จำเลยที่ 4 จำคุก 15 วัน ปรับ 2,750 บาท จำเลยที่ 8 จำคุก 3 เดือน 15 วัน ปรับ 3,000 บาท จำเลยที่ 9 จำคุก 15 วัน ปรับ 750 บาท และ จำเลยที่ 12 จำคุก 15 วัน ปรับ 750 บาท ทั้งนี้ ให้รอการลงโทษ 2 ปี สำหรับจำเลยที่ 1 จำเลยที่ 2 จำเลยที่ 4 จำเลยที่ 8 จำเลยที่ 9 จำเลยที่ 12 โดยโทษจำคุกให้รอลงอาญา 2 ปี ซึ่งจำเลยทั้ง 6 คนหลัง ได้นำเงินไปชำระค่าปรับแล้วเดินทางกลับในทันที,ที่สำนักงานตำรวจแห่งชาติ บ่ายวันเดียวกัน พล.ต.อ.ศรีวราห์ รังสิพราหมณกุล รอง ผบ.ตร.กล่าวถึงคดีศาลพิพากษาลงโทษจำเลยในคดีล่าหมีขอ ว่า จำเลยในคดีนี้ถูกกล่าวหากระทำความผิดตั้งแต่ 2-8 ข้อหา ศาลลดโทษให้กึ่งหนึ่งเนื่องจากให้การรับสารภาพ ส่วนนายตาต้า คนยิงหมีขอถูกแจ้ง 8 ข้อหา ศาลพิพากษาลงโทษสถานหนัก ให้จำคุก 3 ปี 7 เดือน ปรับ 2,000บาท โดยไม่รอลงอาญา สำหรับจำเลยที่เหลืออีก 6 คน ในจำนวนนี้มีนายวัชรชัย สมีรักษ์ อดีตปลัดอำเภอด่านมะขามเตี้ยให้การปฏิเสธ พนักงานอัยการจังหวัดกาญจนบุรียื่นฟ้องต่อศาลจังหวัดกาญจนบุรีเมื่อวันที่ 1 ก.พ. ศาลนัดเดือน เม.ย.นี้ สำหรับนายจิระ หรือเจน ไม่มีนามสกุล ผู้ต้องหายังหลบหนี อยู่ระหว่างการติดตามจับกุมตามหมายศาล,รอง ผบ.ตร. กล่าวต่อว่า สำหรับ คดีเสือดำ จะมีคำพิพากษาในวันที่ 19 มี.ค.นี้ ผลจะออกมาในรูปแบบไหนนั้น ตนไม่สามารถก้าวล่วงได้
ศาลพิพากษาคดี ล่าหมีขอ ลงโทษ 7 จำเลยที่ให้การรับสารภาพ กะเหรี่ยงมือยิงถูกจำคุก 7 ปี 2 เดือน แต่ลดโทษเหลือ 3 ปี 7 เดือน
หมีขอ,ล่าหมีขอ,ล่าหมี,กะเหรี่ยง,อุทยานแห่งชาติไทรโยค,จำคุก,ข่าวหน้า1,ข่าวทั่วไป